 Wargeyska FOORE oo u kuur galay xaaladda ubad badan oo maalmihii ugu dambeeyey la waayay oo aan illaa imika qaar badan oo ka mid ah la hayn ayaa waxa u suurto gashay in uu xogo cusub ka helo falalka noocan ah oo halis weyn ku ah nabad-gelyada muwaadiniinta gaar ahaan ubadka dadoodu u dhaxayso 10-jir illaa 19 jir kuwaasi oo shabakado isku xidhani bilihii ugu dambeeyey in badan oo ubad ah ka kaxaysteen ehelkoodii, in badan oo ka mid ah ubadka la kaxaystayna aan illaa imika la hayn meel ay jaan iyo cidhib dhigeen halka tiro yar oo ubadkaasi la qafaasho ka mid ahi siyaalo kala duwan eheladoodii dib ula soo midoobeen ama loo helay, meelo kala duwana laga helay. 